CELEX: 32016D0108
Language: sk
Date: 2016-01-27 00:00:00
Title: Vykonávacie rozhodnutie Komisie (EÚ) 2016/108 z 27. januára 2016, ktorým sa neschvaľuje 2-butanón, peroxid ako existujúca účinná látka na použitie v biocídnych výrobkoch typov 1 a 2 (Text s významom pre EHP)

28.1.2016   
            
            
               SK
            
            
               Úradný vestník Európskej únie
            
            
               L 21/83
            
         VYKONÁVACIE ROZHODNUTIE KOMISIE (EÚ) 2016/108
   z 27. januára 2016,
   ktorým sa neschvaľuje 2-butanón, peroxid ako existujúca účinná látka na použitie v biocídnych výrobkoch typov 1 a 2
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:
   
               (1)
            
            
               Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú hodnotiť z hľadiska ich prípadného schválenia na používanie v biocídnych výrobkoch. Na zozname je uvedený aj 2-butanón, peroxid.
            
         
               (2)
            
            
               V súlade s článkom 12 ods. 3 delegovaného nariadenia (EÚ) č. 1062/2014 informovala Európska chemická agentúra Komisiu, že všetci účastníci ukončili svoju účasť na kontrolnom programe týkajúcom sa používania 2-butanón, peroxidu v biocídnych výrobkoch typov 1 a 2.
            
         
               (3)
            
            
               Preto by sa 2-butanón, peroxid nemal schváliť ako existujúca účinná látka na použitie v biocídnych výrobkoch typov 1 a 2.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre biocídne výrobky,
            
         PRIJALA TOTO ROZHODNUTIE:
   Článok 1
   2-butanón, peroxid (EC č. 215-661-2, CAS č. 1338-23-4) sa neschvaľuje ako účinná látka na použitie v biocídnych výrobkoch typov 1 a 2.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 27. januára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 167, 27.6.2012, s. 1.
   
      (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).